
АЧЫК ОФЕРТА (СУНУШ)

Бул документ Кыргыз Республикасынын Граждандык кодексинин 396-беренесине жана 398-беренесинин 2-бөлүгүнө ылайык иштелип чыгып, “Кепилдик фонд” ачык акционердик коому (мындан ары текст боюнча – “КФ” ААКсы) тарабынан мамлекеттик “Автокредитти жеңилдетилген каржылоо – 2” долбоорун ишке ашырууга катышкан финансы-кредиттик уюмдарга (мындан ары текст боюнча – ФКУ), ошондой эле Кардарларга “КФ” ААКсы менен “Унаа” портфелдик кепилдик келишимин (мындан ары текст боюнча – Келишим) ушул документте көрсөтүлгөн шарттарда түзүүгө расмий сунушу болуп саналат. 
Келишим “КФ” ААКсы, финансы-кредиттик уюм менен кардардын ортосунда “Унаа” портфелдик кепилдигин берүүгө байланыштуу келип чыккан укуктук мамилелерди жөнгө салат. 
ФКУ тарабынан белгиленген формадагы (Келишимдин 1-тиркемеси) макулдугу жөнүндө арызга кол коюлуп, “КФ” ААКсына тапшырылган учурдан тартып, ФКУ Келишимдин шарттарын жана “Унаа” портфелдик кепилдигин берүү шарттарын толугу менен жана шексиз түрдө кабыл алган болуп эсептелет (ФКУнун акцепти).
Кардардын белгиленген формадагы (Келишимдин 2-тиркемеси) макулдугу жөнүндө арызга кол коюусу жана аны ФКУга берүүсү Келишимдин шарттарын толук жана шартсыз кабыл алууну билдирет (Кардардын акцепти). 

1. Терминдер жана аныктамалар
1.1. Кепилдик – “КФ” ААКсынын ФКУнун алдындагы кардар менен түзүлгөн Каржылоо келишими боюнча Кардардын негизги карызынын  бир бөлүгүн аткарууга байланыштуу милдеттенмелерди берилген кепилдиктин суммасынын чегинде жоопкерчилик тартуу милдеттенмеси.
1.2. “Унаа” портфелдик кепилдиктеринин лимити (мындан ары текст боюнча – Лимит) – “КФ” ААКсы тарабынан берилген кепилдиктердин максималдуу көлөмү болуп саналат, анын алкагында ФКУ Кардарларга кепилдик камсыздоосу менен каржылоо берет.
1.3. Каржылоо – ФКУга транспорт каражаттарын сатып алуу үчүн каржылоону берүү, ошондой эле ислам каржылоо принциптерине ылайык жүргүзүлгөн бүтүмдөрдү (операцияларды) каржылоо. Каржылоо ФКУ тарабынан өз каражаттарынын, ошондой эле жеңилдетилген программаларды/долбоорлорду ишке ашыруу үчүн бөлүнгөн мамлекеттик каражаттардын эсебинен жүзөгө ашырылат.
1.4. Каржылоо келишими – ФКУ менен кардардын ортосунда түзүлгөн келишим, ага ылайык, ФКУ кардарга каржылоо берет, ал эми кардар транспорт каражаттарын сатып алууга милдеттенет жана Каржылоо келишиминде белгиленген шарттарга ылайык алынган каржылоонун суммасын кайтарууга милдеттенет. 
1.5. Финансы-кредиттик уюмдар (ФКУ) – КФ менен кызматташуу жөнүндө келишим түзгөн жана мамлекеттик “Автокредитти жеңилдетилген каржылоо – 2” долбоорун ишке ашырууга катышкан банктар, банктык эмес финансы-кредиттик уюмдар. 
1.6. Кардар –  жеке эмгек иши же ишкердик менен алектенген жана ФКУда каржылоону же бюджеттик кредитти алган юридикалык жак же жеке жак, же мамлекеттик программанын/долбоордун алкагында бир бөлүгү кепилдик менен камсыз кылынган каржылоону алган жеке жак-Кыргыз Республикасынын жараны. 
1.7. Кепилдик сый акы – Каржылоо келишимдери/макулдашуулары боюнча “КФ” ААКсынын кепилдигин берүү үчүн бир жолку төлөнүүчү төлөм болуп саналат жана ал кепилдик берүү менен байланышкан “КФ” ААКсынын чыгымдарды жабууга багытталат. 

1.8. Автоматтык каттоо принциби – ФКУ тарабынан берилген бардык каржылоо келишимдерин “КФ” ААКсы кошумча талдоо жүргүзбөстөн каттоодон өткөргөн принцип.


2. Жалпы жоболор
2.1. Ушул Келишимдин предмети – бул “КФ” ААКсы тарабынан ФКУга ушул Келишимге 3-тиркеме болуп эсептелген “Унаа” портфелдик кепилдиктерин берүү эрежелерине (мындан ары – Эрежелер) ылайык белгиленген тартипте жана шарттарда лимит берүү болуп саналат. Белгиленген лимиттин алкагында ФКУ кардарга кепилдик камсыздоосу менен каржылоо берет. “Унаанын” максаты – Кыргыз Республикасынын аймагында жайгашкан “ДТ Техник” ЖЧКсы тарабынан өндүрүлгөн жеңил автоунааларды жана жүк ташуучу коммерциялык транспорт каражаттарын сатып алууга көмөктөшүү болуп эсептелет.
2.2. ФКУну тандоонун жалпы принциптери, шарттары, тартиби, “Унаа” кепилдик продуктусунун алкагында портфелдик кепилдиктерди берүү механизми, ошондой эле алардын амортизациясынын, кепилдиктер боюнча талаптардын аткарылышынын тартиби жана талап кылуу укугун ыйгарып өткөрүп берүү тартиби Эрежелерде аныкталган. 
2.3. Бул келишимдин шарттары күчүнө кирет: 
2.3.1. “КФ” ААКсынын ыйгарым укуктуу органы ФКУга лимит берүү жөнүндө чечим кабыл алган күндөн тартып “КФ” ААКсы менен ФКУнун ортосунда; 
2.3.2. Каржылоо келишими боюнча кепилдик сый акы төлөнгөндөн кийин “КФ” ААКсы менен Кардардын ортосунда.

3. Тараптардын укуктары жана милдеттери
3.1. “КФ” ААКсы төмөнкүлөргө укуктуу:
3.1.1. лимитти толук же жарым-жартылай берүү жөнүндө ФКУнун арызын жактырууга же арызды четке кагууга;
3.1.2. эгерде кепилдик сый акынын суммасы толук төлөнбөгөн болсо же төлөнбөй калса, каржылоо келишимин “Унаа” кепилдик портфелинен чыгарып салууга;
3.1.3. Эрежелерде каралган учурларда каржылоо келишимдерин каттоону токтото турууга;
3.1.4. ФКУга карата Эрежелерде каралган учурларда буфердик чараларды колдонууга (“Стоп-лосс” чаралары);
3.1.5. зарыл болгон учурда ФКУдан ушул Келишимди ишке ашыруунун алкагында келип чыккан маалыматтарды жана тиешелүү отчетторду белгиленген мөөнөттө суроого;
3.1.6. “Унаа” кепилдик портфелинде катталган каржылоо келишимдери боюнча карызды өндүрүү боюнча ФКУ тарабынан жүргүзүлүп жаткан иш-аракеттерге мониторинг жүргүзүүгө;
3.1.7. ФКУдан жана Кардардан ушул Келишим боюнча кабыл алынган милдеттенмелерди жана шарттарды талаптагыдай жана өз убагында аткаруусун талап кылууга;
3.1.8. Келишимдин шарттарына бир тараптуу тартипте Кыргыз Республикасынын Граждандык кодексинин 411-беренесинин 1-бөлүгүнө ылайык “КФ” ААКсынын www.gf.kg расмий сайтына жаңы редакциядагы келишимди жайгаштыруу аркылуу өзгөртүүлөрдү жана/же толуктоолорду киргизүүгө;
3.1.9. Кардардан төлөнгөн кепилдиктин суммасын регресстик тартипте кайтарып берүүнү талап кылууга;
3.1.10. ушул Келишимдин 7-бөлүмүндө көрсөтүлгөн шарттарга ылайык Келишимди бузууга.
3.2. “КФ” ААКсы төмөнкүлөргө милдеттүү:
3.2.1. ушул Келишим боюнча бардык милдеттенмелерди талаптагыдай жана өз убагында аткарууга;
3.2.2. ФКУдан берилген тизмеге ылайык, кошумча талдап-иликтөө жүргүзбөстөн, “Унаа” кепилдик портфелинде каржылоо келишимдерин каттоого;
3.2.3. Келишимди аткаруунун жүрүшүндө келип чыгышы мүмкүн болгон бардык маселелерди кароодо ФКУ менен кызматташууга;
3.2.4. Келишимди аткаруунун жүрүшүндө келип чыккан жана “КФ” ААКсынын компетенциясына кирген маселелер боюнча ФКУга жана/же Кардарга консультация берүүгө;
3.2.5. ФКУнун талабы боюнча ушул Келишимге ылайык маалыматтарды жана отчетторду берүүгө.
3.3. ФКУ төмөнкүлөргө укуктуу:
3.3.1. расмий кат жөнөтүү жолу менен кошумча лимитти алуу үчүн арыз менен кайрылууга;
3.3.2. Эрежелерде каралган учурларда “КФ” ААКсынын жазуу жүзүндөгү макулдугусуз каржылоо келишимдеринин шарттарына өзгөртүүлөрдү киргизүүгө;
3.3.3. Эрежелердин 3.5.3-пунктун эске алуу менен, каржылоо келишиминин алкагында Кардардан кошумча күрөө камсыздоосун кабыл алууга;
3.3.4. ушул Келишимдин 7-бөлүмүндө көрсөтүлгөн шарттарга ылайык Келишимди бузууга.
3.4. ФКУ төмөнкүлөргө милдеттүү:
3.4.1. ушул Келишим боюнча кабыл алынган бардык милдеттенмелерди талаптагыдай жана өз убагында аткарууга;
3.4.2. “Унаа” порфелдик кепилдиктеринин лимитинин суммасын ал бөлүнгөн күндөн тартып 6 (алты) айдын ичинде өздөштүрүүгө;
3.4.3. Эрежелерде белгиленген формаларда жана мөөнөттө “КФ” ААКсына ай сайын отчет берип турууга;
3.4.4. каржылоо келишиминин шарттарына жана ФКУнун ички жол-жоболоруна ылайык Кардардын каржылоо келишимдери боюнча өз милдеттенмелерин аткаруусуна көзөмөлдү жүзөгө ашырууга; 
3.4.5. Эрежелерге ылайык, Кардар тарабынан кепилдик сый акынын суммасын толук жана өз убагында төлөөсүн камсыз кылууга;
3.4.6. ушул Келишимге ылайык “КФ” ААКсынын талабы боюнча маалыматтарды жана отчетторду берүүгө;
3.4.7. Өндүрүлүп алынган суммаларды Эрежелерге ылайык пропорционалдуу негизде бөлүштүрүүгө.
3.5. Кардар төмөнкүлөргө укуктуу:
3.5.1. ФКУдан жана/же “КФ” ААКсынан каржылоону жана кепилдикти сунуштоо шарттары, “КФ” ААКсынын жана ФКУнун колдонулуп жаткан комиссиялары жөнүндө маалымат алууга;
3.5.2. Келишимди мамлекеттик же расмий тилде түзүүгө.
3.6. Кардар төмөнкүлөргө милдеттүү: 
3.6.1. ушул Келишимдин шарттарына ылайык кепилдикти берүү үчүн кепилдик сый акынын суммасын төлөөгө;
3.6.2. “КФ” ААКсы ФКУнун алдындагы кепилдик боюнча өз милдеттенмелерин аткарган учурда, биринчи талап боюнча иш жүзүндө төлөнгөн кепилдиктин суммасын “КФ” ААКсына кайтарып берүүгө;
3.6.3. ушул Келишимге ылайык “КФ” ААКсынын талабы боюнча маалымат берүүгө. 
4. Тараптардын жоопкерчилиги
4.1. Келишимдин шарттарын бузгандыгы үчүн тараптар Кыргыз Республикасынын мыйзамдарынын талаптарына ылайык жоопкерчилик тартышат.
4.2. Кардар каржылоо келишими боюнча өз милдеттенмелерин аткарбагандыгы же талаптагыдай аткарбагандыгы үчүн “КФ” ААКсынын ФКУнун алдындагы жоопкерчилиги берилген кепилдиктин суммасы менен чектелет. 
4.3. ФКУ террористтик ишти каржылоого жана кылмыштуу кирешелерди легалдаштырууга (адалдоого) каршы аракеттенүү боюнча Кыргыз Республикасынын мыйзамдарынын талаптарын сактоо максатында Кардарды талаптагыдай текшерүү үчүн жоопкерчилик тартат.
4.4. ФКУ өзүнүн ички жол-жоболоруна жана Кыргыз Республикасынын мыйзамдарына ылайык, кредиттик жол-жоболордун аткарылышы жана каржылоо келишимдери боюнча карызды өндүрүп алуу үчүн жоопкерчилик тартат.
4.5. Дарамет жеткис (форс-мажор) жагдайларга кирген: өрт, пандемия, суу ташкыны, жер титирөө, башка табигый кырсыктар, согуш аракеттери, террористтик актылар, жарандык толкундоолор келишим боюнча тараптардын милдеттенмелерин аткаруусуна таасир эткен жагдайлар же тараптардын акылга сыярлык көзөмөлүнөн тышкары башка жагдайлар келип чыккан учурда, бул милдеттенмелерди аткаруу мөөнөттөрү ошол жагдайлар колдонулган убакытка жараша жылдырылат. Бул учурда жогоруда көрсөтүлгөн жагдайларга туш болгон Тарап бул тууралуу форс-мажор окуясы болгон учурдан тартып 10 (он) жумуш күндүн ичинде экинчи Тарапка билдирет. Келишим боюнча бардык милдеттенмелер форс-мажордук жагдайлар токтотулгандан кийин токтоосуз аткарылууга тийиш.

5. Купуялуулук
5.1. Тараптар Келишимдин алкагында бири-бирине берген бардык маалыматтар, ошондой эле финансылык, коммерциялык жана башка маалыматтар купуя болуп саналат жана үчүнчү жактарга ачыкка чыгарылбайт.
5.2. Маалыматты үчүнчү жактарга берүү, жарыялоо же ачыкка чыгаруу тараптардын алдын ала макулдугу менен же Кыргыз Республикасынын мыйзамдарына ылайык мындай ачыкка чыгаруу милдеттүү болгон учурда гана мүмкүн болот.
5.3. Тараптардын бири экинчи тараптын купуя маалыматын ачыкка чыгарган же тараткан учурда күнөөлүү тарап Кыргыз Республикасынын мыйзамдарына ылайык мындай аракеттин (аракетсиздиктин) натыйжасында экинчи Тарапка келтирилген зыяндын ордун толтурууга милдеттүү.

6. Талаштарды чечүүнүн жол-жобосу 
6.1. Ушул Келишимди аткарууда келип чыккан бардык талаш-тартыштар жана пикир келишпестиктер Тараптар тарабынан сүйлөшүүлөр жолу менен чечилет. Эгерде Тараптар талаштуу маселелер боюнча бир пикирге келе алышпаса, алар Кыргыз Республикасынын мыйзамдарына ылайык соттук тартипте каралат.

7. Келишимдин колдонуу мөөнөтү, өзгөртүлүшү жана бузулушу
7.1. Ушул Келишим жараксыз деп таанылганга чейин же Келишим “КФ” ААКсынын расмий сайтында ( www.gf.kg ) жаңы редакцияда жарыяланганга чейин, тиешелүү өзгөртүүлөр күчүнө киргенге чейин кеминде 30 (отуз) календардык күн калганга чейин күчүндө болот. Мындай учурда “КФ” ААКсы “Унааны” ишке ашырууга катышкан ФКУларга өзгөртүүлөр жөнүндө жазуу түрүндө билдирүү жөнөтөт. 

7.2. Эгерде ФКУ Келишимге жана анын тиркемелерине киргизилген өзгөртүүлөр менен макул эмес болсо, ФКУ “КФ” ААКсына 10 (он) жумуш күн мурун жазуу жүзүндө билдирүү менен Келишимди бузууга укуктуу. Эгерде Келишимдин жаңы редакциясы күчүнө киргенге чейин “КФ” ААКсы ФКУдан жазуу жүзүндөгү билдирүү албаса, бул жагдай ФКУнун Келишимдин шарттарын өзгөртүүгө макулдугу катары кабыл алынат. 
7.3. Келишим ФКУга келишимди бузуу жөнүндө жазуу жүзүндөгү билдирүү жөнөтүлгөн күндөн тартып 30 (отуз) календардык күн өткөндөн кийин жана ФКУнун “КФ” ААКсынын алдында төлөнбөгөн жана карыздык милдеттенмелери болбосо, Келишим бир тараптуу бузулду деп эсептелет.
7.4. Келишим ушул бөлүмдө көрсөтүлгөн негиздер боюнча бузулган учурда, Тараптардын ушул Келишим боюнча мурда кабыл алынган милдеттенмелери токтотулбайт жана Тараптар аларды аткаруудан бошотулбайт:
7.4.1. “Унаа” кепилдик портфелинде катталган каржылоо келишимдери боюнча берилген кепилдиктер күчүндө кала берет;
7.4.2. ФКУ ушул Келишимге ылайык, Эрежелердин шарттарына ылайык каржылоо келишимдери боюнча өндүрүлгөн суммаларды бөлүштүрүүнү улантат; 
7.4.3. ФКУ “КФ” ААКсына колдонуудагы катталган “Унаа” кепилдиктери жөнүндө мезгил-мезгили менен отчетторду берип турууну улантат; 
7.4.4. тараптар башка милдеттерди, анын ичинде коюлган талаптарды кароо жана аткаруу менен байланышкан милдеттерди аткарышат.
7.5. Келишим төмөнкү учурларда бузулушу мүмкүн:
7.5.1. ФКУ келишимде талап кылынган башкаруу отчетторун же башка маалыматты бербесе жана/же системалуу түрдө кечиктирсе;
7.5.2. ФКУ аткарылган талаптар боюнча өндүрүлгөн суммаларды бөлүштүрүүнүн мөөнөттөрүн/шарттарын системалуу түрдө бузса;
7.5.3. натыйжасында ФКУ Эрежелерде каралган талаптарга жооп бербей калган өзгөрүүлөр пайда болгон учурда;  
7.5.4. Кыргыз Республикасынын Улуттук банкы тарабынан ФКУга карата санкциялар/чаралар жана/же Эрежелерде каралган буфердик чаралар колдонулган учурда. 
7.5.5. “КФ” ААКсы Келишимдин шарттарына ылайык ФКУнун талаптарын негизсиз аткарбаса;
7.5.6. “КФ” ААКсы каржылоо келишимдерин “Унаа” кепилдик портфелинде каттоодон негизсиз түрдө баш тартса. 
 
8. Корутунду жоболор
8.1. Келишимде каралбаган башка бардык учурларда тараптар Кыргыз Республикасынын мыйзамдарынын ченемдерин жетекчиликке алышат. 

“Унаа” портфелдик кепилдик келишимине 1-тиркеме


“Унаа”  портфелдик кепилдик келишимин түзүүгө
Ачык офертанын шарттарына 
МАКУЛДУГУ ЖӨНҮНДӨ АРЫЗ 

Бишкек ш.								20__-жылдын "___"-______ 

________________________ ачык/жабык акционердик коому, мындан ары “ФКУ” деп аталуу менен, _________ атынан Кыргыз Республикасынын Граждандык кодексинин 399-беренесине ылайык  _________ негизинде иш алып барат жана “Кепилдик фонд” ААКсынын www.gf.kg расмий сайтында жарыяланган “Унаа” портфелдик кепилдик келишимин түзүүгө Ачык офертаны (мындан ары текст боюнча – Ачык оферта) толугу менен жана шартсыз акцепт (мындан ары текст боюнча – акцепт) кылат (кабыл алат), ушул акцепт “Унаа” портфелдик кепилдик келишиминин (мындан ары – Келишим) ажырагыс жана курамдык бөлүгү болуп санала тургандыгына макул жана Кыргыз Республикасынын Граждандык кодексинин            402-беренесине ылайык ФКУ Ачык офертанын бардык шарттарын кабыл алганын ырастарын билдирет, ошондой эле "Кепилдик фонд" ААКсы ФКУнун ыйгарым укуктуу адамы кол койгон жана ФКУнун мөөрү менен күбөлөндүрүлгөн Акцептти алган учурдан тартып, Келишим түзүлгөн деп эсептелерин ырастайт.  

Ушул акцептке кол коюу менен ФКУ Келишимдин толук текстин өзүнө камтыган Ачык офертанын шарттары менен толук таанышкандыгын тастыктайт. “Унаа” портфелдик кепилдиктерин берүү эрежелеринде талап кылынган маалыматтар ушул Акцептке тиркелет.

Реквизиттер 
Аталышы:
СИН:
ОКПО:
Юридикалык дареги:
БИК:
Э/э:
________________ (М.О.)
(колу)

“Унаа”  портфелдик кепилдик келишимин түзүүгө
Ачык офертанын шарттарына
МАКУЛДУГУ ЖӨНҮНДӨ АРЫЗга тиркеме
“Унаа”  портфелдик кепилдик келишимин ишке ашырууга катышуу үчүн талап кылынган маалыматтар:

	“Унаа” портфелдик кепилдик келишиминин алкагында өздөштүрүлүшү болжолдонгон сумма/Портфелдик кепилдиктер боюнча суралган лимиттин көлөмү»**
	__________ (суммасы жазуу менен) сом.

	“Унаа” портфелдик кепилдик келишиминин алкагында өздөштүрүү мезгили:
	6 ай.



	ФКУ ушуну менен Кыргыз Республикасынын Улуттук банкы тарабынан айрым банктык операцияларды жүзөгө ашырууга лицензиянын колдонулушун токтото туруу түрүндө же айрым банктык операцияларды жүргүзүүгө тыюу салуу формасында санкциялар колдонулбаганын тастыктайт.


	
Кызматы 	__________________	аты-жөнү

“Унаа” портфелдик кепилдик келишимине 2-тиркеме
“Унаа”  портфелдик кепилдик келишимин түзүүгө
Ачык офертанын шарттарына 
МАКУЛДУГУ ЖӨНҮНДӨ АРЫЗ 
Бишкек ш.								20__-жылдын "___"-______

Жеке жак/юридикалык жак ________________________, мындан ары “Кардар” деп аталуу менен _________ атынан Кыргыз Республикасынын Граждандык кодексинин 399-беренесине ылайык  _________ (жарандык паспорттун маалыматы/жарандык же юридикалык жактын күбөлүгү, патенти) негизинде иш алып барат жана “Кепилдик фонд” ААКсынын www.gf.kg расмий сайтында жарыяланган “Унаа” портфелдик кепилдик келишимин түзүүгө Ачык офертаны (мындан ары текст боюнча – Ачык оферта) толугу менен жана шартсыз акцепт (мындан ары текст боюнча – акцепт) кылат (кабыл алат), ушул акцепт “Унаа” портфелдик кепилдик келишиминин (мындан ары – Келишим) ажырагыс жана курамдык бөлүгү болуп санала тургандыгына макул жана Кыргыз Республикасынын Граждандык кодексинин 402-беренесине ылайык, Кардар тарабынан Ачык офертанын бардык шарттары кабыл алынганын билдирерин тааныйт. Ошондой эле Кардар "Кепилдик фонд" ААКсына кол коюлган, зарыл болгон учурда Кардардын мөөрү менен ырасталган Акцептти тапшырган учурдан тартып келишим түзүлдү деп эсептелерин тастыктайт.
Кардар бул акцептке кол коюу менен төмөнкүлөрдү тастыктайт:
· Келишимдин толук текстин камтыган Ачык офертанын шарттары менен толук таанышкандыгын;
· Келишим боюнча “Кепилдик фонд” ААКсы тарабынан берилген бардык маалыматтар, анын ичинде ушул Акцепт толук жана ишенимдүү экендигин.
· кепилдиктин суммасы ______________________ (суммасы жазуу жүзүндө) сом.
· Кыргыз Республикасынын Граждандык кодексинин 346-беренеси жана “КФ” ААКсынын регресстик тартипте кепилдик фонддун кепилдик келишими боюнча милдеттенмени аткаруу үчүн ФКУ тарабынан төлөнгөн сумманын ордун толтуруп берүүнү кардардан талап кылуу укугуна ээ болушу боюнча “Кыргыз Республикасындагы кепилдик фонддор жөнүндө” Кыргыз Республикасынын Мыйзамынын 14-беренеси менен таанышкандыгын ырастайт. 
· мындай зарылчылык келип чыккан учурда “КФ” ААКсы тарабынан жеке маалыматтар жөнүндө мыйзамдарга жана Ачык офертанын шарттарына ылайык өзүнүн жеке маалыматтарын алууга жана иштеп чыгууга макулдук берет, анын ичинде “КФ” ААКсынын ыйгарым укуктуу кызматкерлеринин кардар жөнүндө, анын ичинде каржылоолору (зайымдары), алардын үй-бүлө мүчөлөрү, күрөөгө коюлган мүлкү жана Келишим түзүүгө байланыштуу башка маалыматтарды Кредиттик бюролордон алуусуна макулдук берет.
Реквизиттер 
	Жеке жактар үчүн
	Юридикалык жактар үчүн

	Аты-жөнү:
Паспорту (идентификациялык картасы)
Сериясы:	
Номери:
Берген тарап:
Катталган дареги:
СИН:
_____________
(колу) 
	Аталышы:
СИН:
OKПO:
Юридикалык дареги:


______________
(колу) (юридикалык жактар үчүн МО) 



“Унаа” портфелдик кепилдик келишимине 3-тиркеме


“Унаа”  портфелдик кепилдиктерин берүү эрежелери (Эрежелер) 
Продуктту түзүүнүн максаты – Продукт “Автокредитти жеңилдетилген каржылоо – 2” мамлекеттик долбоорунун (мындан ары – Долбоор) алкагында, ата мекендик өндүрүштөгү жеңил жана жүк ташуучу коммерциялык транспорт каражаттарына болгон суроо-талапты колдоо жана стимулдаштыруу үчүн иштелип чыккан. Долбоордо автотранспорт каражаттарын сатып алууга жеңилдетилген шарттагы каражаттарды берүү менен, ошондой эле ислам каржылоо принциптери боюнча да каржылоону карайт, бул кардарлар үчүн транспорт сатып алууну алда канча жеткиликтүү кылат. Баштапкы төлөм жок же жетишсиз болгон учурда, зайым алуучуларга “Кепилдик фонд” ААКсы тарабынан каржылоого кепилдик берүү түрүндө колдоо көрсөтүлүшү мүмкүн.
1. Портфелдик кепилдиктердин лимитин берүү шарттары
1.1.  “Унаа”  портфелдик кепилдиктерин берүүнүн негизги шарттары.
1.1.1. “КФ” ААКсы “Унаанын” алкагында ФКУга портфелдик кепилдиктер боюнча лимит бөлүп берет, анын алкагында ФКУ Кардарга кепилдик камсыздоосу менен каржылоону сунуштайт. Мында, ФКУдан каржылоону алуу үчүн өздүк салымы жетишсиз/жок болгон кардарлар үчүн кепилдиктер берилет. “Унаа” алкагындагы кепилдик камсыздоонун үлүшү транспорт каражатынын наркынын 30 (отуз)% пайызынан ашпашы керек. 
1-мисал. 
· Сатып алынган транспорт каражатынын баасы 3 000 000 сомду түзөт.
· Баштапкы төлөмдүн максималдуу суммасы 900 000 сом, “КФ” ААКсынын кепилдиги түрүндө.
· Каржылоонун суммасы 3 000 000 сомду түзөт (сатып алынган унаанын наркына пропорционалдуу).
ФКУ эсептөөлөрү									Сом менен
	№
	Камсыздоонун түрү
	Рыноктук  наркы
	Баалоо наркы
	% менен үлүшү

	1
	Сатып алынган транспорт каражаты
	3 000 000
	2 100 000
	70%

	2
	Кепилдик
	
	900 000
	30%

	[bookmark: _Hlk194054375]Жалпы камсыздоо:
	3 000 000
	100%

	Талап кылынган камсыздоонун зарыл суммасы (КЗС 100%):
	3 000 000
	

	Камсыздоо наркы менен КЗСтин ортосундагы айырма:
	0
	



1-мисалга ылайык, кепилдиктин өлчөмү сатып алынган транспорт каражатынын наркынын 30% өлчөмүндө  туура эсептелген.
2-мисал.
· Сатып алынган транспорт каражатынын баасы – 20 000 000 сомду түзөт.
· Баштапкы төлөмдүн максималдуу суммасы – 6 000 000 сом, “КФ” ААКсынын кепилдиги түрүндө.
· Каржылоонун суммасы – 20 000 000 сомду түзөт (сатып алынган транспорт каражатынын наркына пропорционалдуу).                                                                  

ФКУнун эсептөөлөрү									Сом
	№
	Камсыздоонун түрү
	Рыноктук  наркы
	Баалоо наркы
	% менен үлүшү

	1
	Кыймылсыз мүлк
	5 000 000
	3 500 000
	18%

	2
	Сатып алынган унаа
	20 000 000
	14 000 000
	70%

	3
	Кепилдик
	
	6 500 000
	32%

	Жалпы камсыздоо:
	24 000 000
	120%

	Талап кылынган камсыздоонун зарыл суммасы (КЗС 100%):
	24 000 000
	

	Камсыздоо наркы менен КЗСтин ортосундагы айырма:
	0
	


* КЗСти эсептөө ФКУ тарабынан ички ченемдик документтерге ылайык өз алдынча аныкталат.
	2-мисалга ылайык, кепилдик сатып алынуучу транспорт каражатынын наркынын 3% түзүп, бул белгиленген баштапкы төлөмдүн ченине туура келбейт. Ошондуктан, кепилдиктин суммасын туура эсептөө үчүн аны 500 000 сомго кыскартуу зарыл. Белгилей кетүүчү жагдай  “КФ” ААКсы 30% өлчөмүндөгү баштапкы төлөмдүн гана суммасын кепилдик менен жабат.
	Кепилдиктин суммасы туура эмес көрсөтүлгөн талап каралган учурда, “КФ” ААКсы кепилдик доонун суммасын 500 000 сомго азайтуу жолу менен кепилдикти кайра эсептейт.
1. “КФ” ААКсы жарамдуулуктун критерийлерине жооп берген каржылоо келишимдерин кошумча талдоо жүргүзбөстөн кепилдик портфелинде каттайт.
1.1.3. “Унаа” кепилдиктеринин амортизациясы пропорционалдуу принцип (pari-passu) боюнча жүргүзүлөт – бул принципке ылайык, каржылоо келишимдери боюнча бардык төлөөлөр/өндүрүүлөр, ошондой эле транспорт каражаттарын сатуудан түшкөн суммалар ФКУ менен	“КФ” ААКсынын ортосунда кепилдиктин каржылоону камсыздоодогу үлүшүнө жараша бөлүштүрүлөт.
3-мисал
Каржылоо келишими боюнча улуттук валютада берилген кепилдиктин амортизациясы:
· Берилген каржылоо суммасы – 3 000 000 сом
· Кепилдиктин үлүшү – 30%
· Кепилдиктин суммасы – 900 000 сом
· Мезгил ичинде негизги сумма боюнча төлөнүүчү сумма – 300 000 сом
Эсептөө формуласы: Кепилдиктин калдык суммасы = Кепилдик суммасы – (Ай ичинде негизги сумма боюнча төлөнгөн сумма × ФКУ үлүшү)
            900 000 – (300 000 × 30%) = 810 000 сом.

1.2. [bookmark: _Hlk201932025] Кардардын жарамдуулук критерийлери
1.2.1. “Унаага” катталуу үчүн Кардар төмөнкү жарамдуулук талаптарына жооп бериши керек:
1) Кардар физикалык жак же юридикалык жак болушу мүмкүн.
2) Кардардын ишмердүүлүгү Кыргыз Республикасынын колдонуудагы мыйзамдарына каршы келбеши керек.
3) Кардар өз ишин Кыргыз Республикасынын аймагында жүзөгө ашырууга тийиш.
4) Жалпы үзгүлтүксүз эмгек стажы же ишкердик ишмердүүлүк жүргүзгөн мөөнөтү 6 (алты) айдан кем болбошу керек.

1.3.  Каржылоонун жарамдуулук критерийлери.
	“Унаа” кепилдик продуктусунда төмөндө көрсөтүлгөн критерийлерге ылайык келген каржылоо келишими катталышы мүмкүн:
	Кардардын түрү:
	· жеке жак;
· ишкердик менен алектенген жеке жак;
· юридикалык жак (ФКУ жана күрөөканаларды кошпогондо коммерциялык ишти жүзөгө ашыруучу)

	Каржылоонун максаты:
	Жеңил автоунааларды жана жүк ташуучу коммерциялык транспорт каражаттарын сатып алуу

	[bookmark: _Hlk203124120]Транспорттук каражатты жеткирүүчү:
	“Дт Техник” ЖЧКсы

	Каржылоо валютасы:
	кыргыз сому

	Камсыздоо:
	- сатып алынган транспорттук каражат
- кыймылсыз мүлк
- “Кепилдик фонд” ААКсынын кепилдиги

	Камсыздандыруу:
	Транспорт каражатын милдеттүү камсыздандыруу

	Кепилдик менен камтуу:
	Сатып алынган транспорт каражатынын наркынын 30 (отуз)% ашык эмес

	Амортизация принциби:
	Пропорционалдуу (пари-пассу)

	Кредиттик таржымал:
	Акыркы 3 жылдагы кредиттик таржымал эске алынат. Бир кредит боюнча кечиктирилген төлөмдөрдүн жалпы  мөөнөтү 50 күндөн ашпашы керек. Бир төлөм боюнча карызды төлөөдөгү бир жолку кечиктирүүнүн уруксат берилген узактыгы 10 күндөн ашпоого тийиш. 

	Каржылоо мөөнөтү:
	60 (алтымыш) айдан ашык эмес

	Каржылоо суммасы:
	· Жеке жактар үчүн – 5 000 000 (Беш миллион) сомдон ашык эмес
· Ишкердик менен алектенген жеке жактар үчүн жана юридикалык жактар үчүн – 35 000 000 (отуз беш миллион) сомдон ашык эмес


	ФКУнун Кредиттик комитети бир чечим менен «Унаа» кепилдиги аркылуу бир нече транспорт каражатына каржылоо берилишин жактыра алат. Эгер каржылоо өзүнчө жаңы чечим менен бекитилсе, анда мындай каржылоо келишимдери «Унаа» программасына катталбайт. “Унаа” программасына кайра катталууга мүмкүнчүлүк Кардардын мурдагы каржылоо келишимдери боюнча кепилдиктери толугу менен жабылгандан кийин гана каралат.
Кредиттик комитеттин бир чечиминин чегиндеги каржылоо суммасы “Унаа” программасына каттоо үчүн жогоруда көрсөтүлгөн таблицадагы чектен ашпоого тийиш.

2. “УНАА” ПОРТФЕЛДИК КЕПИЛДИК ЛИМИТИН БЕРҮҮ ЖАНА КАТЫШУУ ШАРТТАРЫ 
2.1. ФКУнун “Унааны” ишке ашырууга катышуу жана документтерин берүү шарттары
2.1.1. “Унааны” ишке ашырууга “КФ” ААКсы менен мурда Кызматташуу жөнүндө макулдашуу түзүшкөн жана Долбоорду ишке ашыруунун катышуучулары болгон ФКУларга жол берилет.
2.1.2. “Унааны” ишке ашыруу максатында “КФ” ААКсынын “www.gf.kg” расмий сайтына “Унаа” кепилдик продуктусунун негизги шарттарын жана аны ишке ашыруу тартибин камтыган ачык офертаны жайгаштырат. “Унааны” ишке ашырууга катышуу үчүн ФКУ ачык офертанын шарттарын акцептөөгө (кабыл алууга) тийиш. ФКУ тарабынан акцепт толук жана шартсыз болушу керек. 
2.1.3. ФКУ тарабынан Ачык офертанын шарттарын кабыл алууга макулдугу жөнүндө арыз берилүүсү Ачык офертанын акцепти болуп таанылат (“Унаа” портфелдик кепилдик келишимине 1-тиркеме), мындан ары Макулдугу жөнүндө арыз деп аталат. 
2.1.4. ФКУ “Унааны” ишке ашырууга катышуу үчүн тиешелүү маалыматты көрсөтүү менен ФКУнун ыйгарым укуктуу адамынын колу коюлган арыз-макулдугун жана “Автокредитти жеңилдетилген каржылоо – 2” продуктусу боюнча бекитилген паспортун жөнөтүүгө тийиш.

2.1.5. Макулдугу жөнүндө арыз төмөнкүлөрдү камтыйт:
1) “Унааны” ишке ашырууга катышууга ниети;
2) Улуттук банктын айрым банктык операцияларды жүргүзүүгө тыюу салуу формасындагы, ошондой эле макулдугу жөнүндө арыз берилген күнгө карата Улуттук банктын айрым банктык операцияларын жүзөгө ашырууга лицензиянын аракетин убактылуу токтотуу түрүндөгү санкцияларынын жоктугу жөнүндө маалымат.
3) 6 айдын ичинде алгылыктуулук критерийлерине ылайык келген каржылоо келишимдери боюнча “Унаа” каражаттарын өздөштүрүүнүн болжолдуу көлөмү.  “Унаа” каражаттарын өздөштүрүү бул – ФКУ тарабынан суралган портфелдик кепилдиктердин лимитине барабар суммадагы кепилдиктердин берилишин билдирет.
2.1.6. Катышууга берилген тиркемеси менен арызга ыйгарым укуктуу адам кол коюп, ФКУнун мөөрүнүн изи менен бекитилип, кагаз жүзүндө “КФ” ААКсынын башкы кеңсесине жөнөтүлүүгө тийиш.

2.2. “Унааны” ишке ашырууга катышуу үчүн берилген билдирмелерди кароонун тартиби
2.2.1. Ачык оферта жарыяланган күндөн тартып “КФ” ААКсы ФКУнун “УНААга” катышуу тууралуу макулдугу жөнүндө арыздарын алардын келип түшүшүнө жараша каралышын камсыз кылат. 
2.2.2. Макулдугу жөнүндө  арызды кароо мөөнөтү 10 (он) жумуш күнүн түзөт.         “КФ” ААКсынын ыйгарым укуктуу органы көрсөтүлгөн мөөнөт ичинде ФКУнун “Унааны” ишке ашырууга катышуусун жактыруу/четке кагуу жөнүндө чечим кабыл алат. Тиешелүү чечим ФКУга расмий кат аркылуу маалымдалат.

2.3. “Унаа” портфелдик кепилдигинин лимитин берүү тартиби

2.3.1. “Унаа” кепилдик продуктусун ишке ашыруу “КФ” ААКсынын өздүк капиталы менен камсыз кылынат жана ФКУдагы депозиттерге акча каражаттары кошумча жайгаштырылбайт.
2.3.2. ФКУнун портфелдик лимитти алууга билдирмелери FIFO (First in – first out) принциби боюнча каралат, б.а. ар бир кайрылуу кезектүүлүк тартибинде каралат.
2.3.3. “Унаа” портфелдик лимитин бөлүп берүүдө “КФ” ААКсы лимиттерди долбоордун катышуучулары гана ала аларын эске алат.  
2.3.4. “КФ” ААКсынын экономикалык ченемдерин сактоо максатында “КФ” ААКсынын ыйгарым укуктуу органы каржылоо келишимдерин каттоону токтото турушу мүмкүн. Каржылоо келишимдерин каттоону мөөнөтүнөн мурда токтотуу жөнүндө чечим каттоо токтотулганга чейин 15 (он беш) календардык күн мурда ФКУга маалымдалат.

2.4. “Унаа” портфелдик кепилдигинин лимитин өздөштүрүү тартиби.
2.3.5. Макулдугу жөнүндө арызды жактыруу жөнүндө катта ФКУга берилген лимиттин өлчөмү белгиленет. Лимит каржылоонун жарамдуу келишимдерин  “Унаада” каттоо жолу менен, ал берилген күндөн тартып 6 (алты) айдын ичинде бөлүнгөн лимиттин көлөмүнө жараша өздөштүрүлөт. “КФ” ААКсынын ыйгарым укуктуу органы тарабынан чечим кабыл алынган күн лимитти бөлүп берүү күнү болуп эсептелет.
2.3.6. ФКУга бөлүнгөн лимит төмөнкү учурларда төмөндөтүлүшү мүмкүн:
1.	“Унаа” каражаттары бөлүнгөн лимит берилген күндөн тартып 6 (алты) айдын ичинде 70%дан аз өлчөмдө өздөштүрүлсө.
2.	ФКУ 60 (алтымыш) календардык күн бою “Унаада” бир дагы каржылоо келишимин деп каттабаган болсо.  
3.	ФКУнун ишине, анын ичинде Улуттук банк тарабынан кредиттерди берүү менен байланышкан ишке чектөөлөр киргизилген учурда жана/же тике банктык көзөмөлдүк жана/же убактылуу администрация жана/же лицензияны кайтарып алуу режими сыяктуу атайын режимдер киргизилген шартта. 
2.3.7. Лимит төмөндөтүлгөн учурда “КФ” ААКсы “Унаада” буга чейин катталган каржылоо келишимдери боюнча жоопкерчилик тартууну улантат.     
2.3.8. Бөлүнгөн лимиттин 80% жана андан ашык бөлүгү өздөштүрүлгөн учурда “Унаа” ишинин үзгүлтүксүздүгүн камсыз кылуу максатында ФКУ кошумча лимит берүү өтүнүчү камтылган расмий катты “КФ” ААКсына жөнөтүү жолу менен кайрылууга укуктуу.              “КФ” ААКсынын ыйгарым укуктуу органы ФКУнун кайрылуусун тандоо жол-жобосун жүргүзбөстөн, жеке тартипте 10 (он) иш күнүнүн ичинде карайт. ФКУлардын кайрылууларын “КФ” ААКсынын ыйгарым укуктуу органы алдын ала тандоо жүргүзбөстөн, ар бирин жекече тартипте 10 (он) иш күнүнүн ичинде карап чыгат. Кошумча портфелдик лимитти бекитүү же баш тартуу чечими ФКУга расмий түрдө кат аркылуу маалымдалат. Муну менен катар, «КФ» ААКсы ФКУнун ишмердүүлүгүнүн натыйжалуулугуна жараша лимиттин көлөмүн кайра карап чыгуу укугун өзүндө калтырат.

3. Өз ара аракеттенүү механизми
1.1. “Унаада” кепилдиктерди каттоо процесси төмөнкү кадамдардан турат: 
1) Кардар каржылоону алуу үчүн ФКУга өз алдынча кайрылат.
2) ФКУ каржылоо алууга билдирмени кабыл алып, аны өзүнүн ички ченемдик актыларына ылайык карайт.
3) Эгерде каржылоо алуу үчүн Кардардын өздүк салымы жетишсиз же такыр жок болгон учурда, Кардар “КФ” ААКсынын кепилдигин тартууга макул экендигин ырастап, “Унаа” портфелдик кепилдик келишимине тиркемеде (2-тиркеме) көрсөтүлгөн Кардардын макулдугу жөнүндө арыз формасын толтуруу аркылуу жазуу жүзүндөгү макулдугун берет.

4) ФКУнун жооптуу адиси текшерүү баракчасынын формасын толтурат (Эрежелердин 1-тиркемеси). Эгерде билдирме белгиленген жарамдуулук критерийлерине жооп берсе, ал ФКУнун Кредиттик комитетинин кароосуна чыгарылат.
5) ФКУнун Кредиттик комитети билдирмени карап чыгып, кепилдик камсыздоосу менен каржылоону берүү жөнүндө чечим кабыл алат.
6) ФКУ каржылоо келишимин, ошондой эле каржылоого байланыштуу зарыл болгон башка документтерди расмий тариздөөнү жана кепилдик үчүн төлөнүүчү сый акыны төлөөнү камсыздайт.
7) Ар айдын 25-күнүндө ФКУ “КФ” ААКсына “Унаа” программасынын алкагында каржылоо келишимдерин каттоо үчүн билдирме формасын (Эрежелердин 2-тиркемеси) жөнөтөт. Бул билдирме ФКУнун ыйгарым укуктуу кызматкеринин колу жана мөөр изи (штампы) менен тастыкталууга тийиш.
8)  “КФ” ААКсы билдирмени негиз кылып, каржылоо келишимдерин “Унаа” программасына кошумча талдап-иликтөө жүргүзбөстөн каттайт. Каттоонун датасы катары “КФ” ААКсы билдирмени кабыл алган күн эсептелет. Мында “КФ” ААКсы 3.2.2-пунктунда көрсөтүлгөн учурлардан башка учурда каржылоо келишимин кепилдик портфелинен чыгарууга укуктуу эмес. 

3.2. Кепилдик сый акы.
3.2.1. Кардар “КФ” ААКсына каржылоо келишими боюнча кепилдик сый акынын суммасын төлөөгө милдеттүү, ал “КФ” ААКсынын эсебине жөнөтүлөт жана ФКУга каржылоо берилген күнү төлөнөт.
3.2.2. ФКУ кепилдик сый акынын толук түрдө жана өз убагында төлөнүшү үчүн жооптуу болуп саналат. Эгерде кепилдик сый акынын суммасы төлөнбөсө же толук төлөнбөсө, “КФ” ААКсы келишимди “Унаага” каттоодон баш тартууга укуктуу.
3.2.3. Кепилдик сый акынын өлчөмү каржылоо келишими боюнча кепилдиктин суммасына 2 (%) белгиленген ченди көбөйтүү жолу менен аныкталат.
3.3. Каржылоо келишиминин баштапкы шарттарына өзгөртүүлөрдү киргизүүнүн тартиби. 
3.3.1. “Унаада” катталган каржылоо келишимдеринин баштапкы шарттарына өзгөртүүлөр киргизилген учурда, ФКУ төмөндөгү учурларда “КФ” ААКсынын жазуу жүзүндөгү макулдугусуз өзгөртүүлөрдү киргизүүгө укуктуу:
1) каржылоо келишиминин төлөө графиги өзгөргөндө, анын ичинде негизги сумма жарым-жартылай мөөнөтүнөн мурда жабылган учурда, төлөө мөөнөтү өзгөртүлгөндө же пайыздык чен кайра каралып чыкканда.
2) каржылоо келишиминин баштапкы шарттарына өзгөртүүлөр киргизилгенде (каржылоо мөөнөтүн узартуу/кыскартуу, кепилдик берүүчүлөрдүн курамы өзгөртүлгөндө).
3) күрөөлүк камсыздоо түзүмүнөн мүлктү бошотпостон кошумча күрөөлүк камсыздоолор боюнча күрөө берүүчүнүн курамы өзгөргөндө.
3.3.2. Жогоруда көрсөтүлбөгөн бардык башка өзгөртүүлөр “КФ” ААКсынын жазуу жүзүндөгү макулдугу менен жасалышы керек.
3.3.3. “Унаада” катталган каржылоо келишиминин баштапкы шарттарына өзгөртүүлөр киргизилгенде, ФКУ бул маалыматты берилген кепилдиктер жөнүндө отчетто көрсөтүү менен “КФ” ААКсына билдирет (Эрежелердин 3-тиркемеси).
 
3.4.  Кепилдик боюнча талап коюу тартиби
3.4.1. “Унаада” катталган каржылоонун негизги суммасы боюнча төлөм кечиктирилип, анын мөөнөтү 180 календардык күнгө жеткен учурда гана кепилдик боюнча талап коюуга жол берилет.
3.4.2. ФКУ тарабынан кепилдик боюнча талапты коюу жана анын “КФ” ААКсы тарабынан аткарылышы төмөнкү негизги этаптардан турат:
1) ФКУ тарабынан кепилдик боюнча талап коюлганга чейин аткарылуучу иш-чаралар;
2) ФКУ тарабынан кепилдик боюнча талапты коюу;
3) Кепилдик боюнча талапты кароо.
3.4.3.  1-этап: Талап коюлганга чейин ФКУ тарабынан аткарылган иш-чаралар.
Кардар каржылоо келишими боюнча өз милдеттенмелерин аткарбаган жана/же талаптагыдай аткарбаган учурда ФКУ төмөнкү чараларды көрөт:
- кардар каржылоонун негизги суммасы боюнча милдеттенмелерди аткарбаган жана/же талапка ылайык аткарбаган күндөн тартып 180 календардык күндөн кеч эмес мөөнөттө ФКУ ыйгарым укуктуу мамлекеттик органда милдеттүү түрдө каттоодон өткөрүү менен күрөөгө коюлган мүлктөн өндүрүп алуу жол-жобосунун башталгандыгы тууралуу жазуу жүзүндөгү билдирүүнү кардарга/күрөө берүүчүгө жөнөтүү, кепилдик берүүчүгө/гарантка (“КФ” ААКсынын кепилдигинен тышкары) жазуу жүзүндөгү билдирүүнү жөнөтүү жолу менен кардардын ФКУдагы эсебинен акча каражаттары бар болгон учурда акцептсиз эсептен чыгаруу жолу менен сотко чейинки тартипте каржылоо келишими боюнча карыздарды жабууга багытталган иш-чараларды жүзөгө ашырат. 
Кардар/Күрөө берүүчү менен Соттон тышкаркы тартипте күрөө предметинен өндүрүүнү жүргүзүү жөнүндө макулдашуу түзүлгөн шартта, кардар каржылоо келишими боюнча милдеттенмелерди аткарбаган (талаптагыдай аткарбаган) күндөн тартып үч айдан эрте эмес мөөнөттө, ФКУ кардарга/күрөө берүчүгө соттон тышкаркы тартипте күрөө предметинен өндүрүүнү жүргүзүү жол-жобосунун башталгандыгы жөнүндө кат жүзүндө билдирүү жөнөтөт.
2-этап: ФКУга кепилдик боюнча талап коюу;
· Эгерде, талашты сотко чейин жөнгө салуу боюнча ФКУ тарабынан көрүлгөн иш-чаралар мөөнөтү өтүп кеткен карыздын төлөнүшүнө алып келбесе жана каржылоо келишиминин негизги суммасы боюнча мөөнөтү өтүп кеткен карыздын узактыгы 180 календардык күнгө жетсе, ФКУ “КФ” ААКсына карата талап коет, ага ФКУ ыйгарым укуктуу адамы кол коюп, ФКУ мөөрүнүн оттискасы менен бекитилип, белгиленген формада (Эрежелерге карата 4-тиркеме) толтурулууга тийиш, атап айтканда төмөнкү маалыматтарды камтыйт:
Төмөнкү маалыматтар көрсөтүлүшү керек:
1) Кардардын маалыматтары (СИН, юридикалык жактын аты-жөнү/аталышы, ишмердүүлүк багыты, Кардардын инсандыгын күбөлөндүргөн документтер, юридикалык жактын уюштуруу документтери же мамлекеттик маалымат системасынан алынган санариптик форматтагы документ);
2) Каржылоо келишими боюнча маалыматтар (“Унаа” программасында катталган күнү, каржылоо суммасы, каржылоо келишиминин номери, каржылоо валютасы;
3) Кепилдик боюнча маалыматтар (кепилдиктин суммасы, кепилдиктин үлүшү);
4) Сатып алынган транспорт каражаты тууралуу маалыматтар (транспорт каражатын каттоо күбөлүгүнүн көчүрмөсү, камсыздандыруу келишиминин көчүрмөсү);
5) Төлөмдөр боюнча маалыматтар (негизги сумма боюнча төлөнгөн сумма, каржылоонун калдыгы, кепилдиктин калдыгы, негизги сумма боюнча мөөнөтүндө төлөнбөгөн күндөрдүн саны, каржылоонун классификациясынын категориясы);
6) “КФ” ААКсы тарабынан төлөнүүчү акча каражаттары которулуучу банктык эсептердин номерлери.
Талапка төмөнкү документтер тиркелет:
7) долбоорду кароонун жүрүшүндө ФКУ тарабынан даярдалган документтер (Кыскача маалымат) (эксперттик корутунду), күрөөлүк камсыздоону баалоо актылары, каржылоо берилген учурдан тартып жана талап коюлган күнгө карата ошол каржылоо келишими боюнча ФКУнун Кредиттик комитетинин протоколдору (же протоколдордон көчүрмөлөр);
8) кредиттик камсыздоо документтери (тиркемелери бар Каржылоо келишими, Күрөө келишими (ипотека), Кыймылдуу мүлккө (транспорт каражатына) күрөө келишими), Күрөө предметинен соттон тышкаркы тартипте өндүрүп алуу келишими (бар болсо), кепилчилик келишими (бар болсо), күрөө берүүчүнүн/кепилдин инсандыгын күбөлөндүргөн документтер; кепилдик сый акынын төлөнгөндүгүн тастыктаган документ;
9) кепилдик сый акы төлөнгөндүгүн ырастоочу документ;
10) талап коюлган күнгө карата каржылоону алган учурдан тартып кардардын ссудалык эсебинен көчүрмө;
11) төлөө графиги;
12) ФКУ тарабынан Кардарга карата көрүлгөн чараларды жана жүргүзүлгөн иштерди тастыктаган документтердин көчүрмөлөрү (милдеттенмени өз ыктыяры менен аткаруу сунушу камтылган карыз тууралуу билдирүү, кепилге (бар болсо) билдирүү, кардардын белгиленген формадагы кепилдик алууга макулдугу жөнүндө арызы (“Унаа” ачык офертасынын 2-тиркемеси), ФКУ кызматкери тарабынан белгиленген формада толтурулган текшерүү барагы (“Унаа” портфелдик кепилдиктерин берүү эрежелеринин 1-тиркемеси), кардар менен болгон жолугушуулардын протоколдору, кардардан түшкөн кайрылуулар (бар болсо), кардардын ФКУдагы эсебинен акча каражаттары болгон учурда акцептсиз эсептен алынып салынгандыгын тастыктаган, кардардын эсебинен алынган маалымат).
· Талапка тиркелген бардык документтер (түп нускалар/көчүрмөлөр) ФКУнун мөөрүнүн оттискасы менен бекемделип, кагаз жүзүндө жөнөтүлүүгө тийиш.
· Талап формасынын туура эмес толтурулгандыгы жана/же айрым документтердин жоктугу аныкталган учурда, “КФ” ААКсы ФКУга “КФ” ААКсынын катында көрсөтүлгөн бардык сын-пикирлер четтетилген учурга чейин талапты карап чыгууну токтото туруу жөнүндө билдирет. 
3.4.4. 3-кадам: Кепилдик боюнча талапты карап чыгуу
· ФКУнун каржылоо келишиминин “Унаада” каттоодон туура өткөрүлгөндүгүн, тактап айтканда, каржылоо келишиминин жана Кардардын каттоо күнүнө карата ушул Эрежелерде белгиленген жарамдуулук критерийлерине ылайык келүүсү текшерилет. Мында                         “КФ” ААКсы кардардын финансылык абалына жана каржылоо келишими боюнча мөөнөтү өтүп кеткен карыздын пайда болуу себептерине баалоо жүргүзбөйт. 
· Учурдагы каржылоо келишими боюнча кепилдик сый акынын төлөнгөндүгү текшерилет.
· Берилген документтердин пакетине, анын ичинде ушул Эрежелерге ылайык каржылоо келишими боюнча карыздарды төлөө боюнча иш-чаралардын жүргүзүлүшүн ырастаган документтерге текшерүү жүргүзүлөт.

“КФ” ААКсы төмөндөгү негиздердин бирөөсү бар болсо, талапты алган күндөн тартып 30 (отуз) календардык күндүн ичинде аны четке кагууга укуктуу:
1) катталган каржылоо келишими белгиленген жарамдуулук критерийлерине ылайык келбесе;
2) Кардар боюнча кепилдик сый акыны төлөө боюнча карызы бар болсо;
3) каржылоо келишими боюнча карыздарды өндүрүү иш-чаралары аткарылбаганда.
Талапты четке кагуу жөнүндө билдирүүдө чечимдин негиздемелери да көрсөтүлүүгө тийиш.
Коюлган талап четке кагылган учурда ФКУ кайрадан талап коюуга жана негиздүү каршы пикирлерин келтирүүгө укуктуу. ФКУнун талабын кайрадан кароо мөөнөтү талап кайталап алынган күндөн тартып 10 (он) жумуш күнүн түзөт.
“КФ” ААКсынын милдеттенмелери “КФ” ААКсы тарабынан ФКУнун талаптарында көрсөтүлгөн, тиешелүү акча каражаттары ФКУнун өзүнчө эсебине которулган учурдан тартып тиешелүү түрдө аткарылды деп эсептелет. Мында, ФКУ ушул каржылоо келишими боюнча карыздын ордун жабуудан тышкары, аткарылган талап боюнча алынган сумманы өз каалоосу боюнча пайдалана алат, антпесе, ФКУ “КФ” ААКсында кат алган учурдан тартып 5 (беш) жумуш күнү ичинде талаптын төлөнүп берилген суммасын толук көлөмдө кайтарып берүүгө милдеттүү. Мында “КФ” ААКсынын бул кардар боюнча милдеттенмелери толугу менен токтотулат. 
[bookmark: _Hlk202536827]	Эгерде каржылоо келишими белгиленген жарамдуулук критерийлерине жооп берсе, кардар боюнча кепилдик сый акыны төлөө боюнча карыз жок болсо жана ФКУ тарабынан кардардын кечиктирилген карызын өндүрүүгө багытталган иш-чаралар аткарылган болсо, “КФ” ААКсы ФКУдан талап келип түшкөн күндөн тартып 30 (отуз) календарлык күндүн ичинде аны аткарып, кардардын өзүнчө эсебине акча каражатын которууга милдеттүү.
	ФКУ аткарылган кепилдиктин суммасын каржылоонун негизги суммасын жабууга колдонууга укугу жок. Эгерде мындай аракет жасалса, анда ФКУ “КФ” ААКсынын катын алган күндөн тартып 5 (беш) жумуш күнү ичинде талаптын төлөнүп берилген суммасын толук көлөмдө кайтарып берүүгө милдеттүү. Бул учурда “КФ” ААКсынын бул  кардар боюнча кепилдик милдеттенмелери толугу менен токтотулат.

Каржылоо келишими боюнча өндүрүү процесси
3.4.5. ФКУ, Кыргыз Республикасынын мыйзамдарына жана ФКУнун ички ченемдик документтеринин талаптарына ылайык, күрөөгө коюлган мүлктү өндүрүүнү кошо алганда, каржылоо келишими боюнча карыздарды натыйжалуу өндүрүү үчүн анын тескөөсүндө болгон бардык каражаттардын жүзөгө ашырылышы үчүн жоопкерчилик тартат.
3.4.6. Каржылоо келишими боюнча карызды өндүрүү процесси төмөнкү негизги этаптардан турат:
1. Каржылоо келишими боюнча карыздарды өндүрүү боюнча ФКУ тарабынан жүргүзүлгөн чаралар;
1. Өндүрүлгөн сумманы КФ менен ФКУнун ортосунда бөлүштүрүү.


3.4.7. 1-этап: Каржылоо келишими боюнча карыздарды өндүрүү боюнча ФКУ тарабынан жүргүзүлгөн чаралар.
1. Талап боюнча каражаттар ФКУнун өзүнчө эсебине которулгандан кийин, ФКУ өзүнүн ички ченемдик документтерине жана Кыргыз Республикасынын мыйзамдарына ылайык, каржылоо келишими боюнча төлөнбөгөн карызды “ыктыярдуу” же “милдеттүү” түрдө өндүрүп алуу жол-жобосу аркылуу натыйжалуу өндүрүү үчүн зарыл болгон чараларды (сот органдарына доо арызын берүү, кардарга карата козголгон соттук териштирүүлөрдү жана аткаруу өндүрүш процессин коштоо, кардар/күрөө берүүчү/кепиличилик берүүчү тарабынан Жарашуу макулдашуусун түзүү жана аткарылышына контролдоо, Соттон тышкаркы тартипте күрөө предметинен өндүрүүнү жүргүзүү жөнүндө макулдашуу бар болсо, карыздарды соттон тышкаркы тартипте өндүрүү, Ыйгарып берүү макулдашуусун түзүү, Ыйгарып берүү макулдашуусу боюнча мүлктү "ыктыярдуу" тартипте же "мажбурлоо" тартибинде ФКУнун балансына кабыл алуу) көрүүгө милдеттенет.    
1. ФКУ ушул Эрежелердин 3-бөлүмүнө ылайык, Талап боюнча каражаттар которулган учурдан тартып, “Унаада” катталган каржылоо келишимдери боюнча өндүрүлгөн суммалар жөнүндө отчетту “КФ” ААКсына ай сайын берип турууга милдеттенет. 
3.4.8. ФКУ тарабынан берилген отчеттордун негизинде “КФ” ААКсы өндүрүп алуу процессине, көрсөтүлгөн сумманы алгандан кийин 30 календардык күндү түзгөн ушул Эрежелерде белгиленген чогултулган сумманы бөлүштүрүү мөөнөтүнүн сакталышына, ошондой эле ФКУ тарабынан каржылоо келишимдери боюнча карыздарды жабууга багытталган иш-чараларга мониторинг жүргүзөт. 
3.4.9. “КФ” ААКсы зарыл болгон учурда каржылоо келишимдери боюнча карыздарды өндүрүп алуунун ар кандай стадиясында, анын ичинде аткаруу өндүрүш процессинде дагы бардык зарыл маалыматтарды сурап алууга укуктуу. Мында, ФКУ талап кылынган маалыматты тастыктоочу документтер менен кошо 10 (он) жумуш күнүнөн кечиктирбестен берүүгө милдеттүү. 
“КФ” ААКсы карызды өндүрүп алуунун кайсы болбосун стадиясында, анын ичинде аткаруу өндүрүшүнүн процессинде, мындай чечим тууралуу ФКУга алдын ала билдирүү шарты менен регресстик тартипте аткарылган милдеттенмелердин көлөмүндө кардарга карата өз алдынча талап коюу укугун ишке ашырууга укуктуу.
Кардарга карата доо коюу укугун өз алдынча ишке ашырган учурда, “КФ” ААКсы ФКУга аткарылган кепилдиктин каражаттарынын эсебинен каржылоо келишими боюнча кардардын карызынын бир бөлүгүн төлөө жана кардарга карата доо укугун өткөрүп берүү тууралуу талап кат жөнөтөт.
ФКУ “КФ” ААКсынан талап катты алган күндөн тартып 10 (он) иш күнү ичинде тараптардын ортосунда доо коюу укугун өткөрүп берүү келишими түзүлөт, анда өткөрүлүп жаткан укуктардын көлөмү, өткөрүп берүү шарттары жана кардарга карата доо укукту тастыктаган документтердин тийиштүү тартипте күбөлөндүрүлгөн көчүрмөлөрү камтылат.
“КФ” ААКсы талап кылуу укугун Кыргыз Республикасынын мыйзамдарына ылайык регресс тартибинде ишке ашырат.
3.4.10. 2-этап: Өндүрүлгөн сумманы “КФ” ААКсы менен ФКУнун ортосунда бөлүштүрүү
1) [bookmark: _Hlk56444171]Карызды "ыктыярдуу" же "мажбурлоо" тартибинде өндүрүү боюнча бардык тиешелүү иш-чаралар жүргүзүлгөндөн кийин (анын ичинде Ыйгарып берүү келишимине ылайык, соттук териштирүүнүн жыйынтыгы боюнча жана аткаруу өндүрүшүнүн алкагында мүлктү ФКУнун балансына кабыл алууга чейин), ФКУ бардык өндүрүлгөн суммаларды кепилдик жабуунун эсептелген үлүшүнө ылайык, жогоруда көрсөтүлгөн сумманы алгандан кийинки 30 календардык күн ичинде “КФ” ААКсынын жана ФКУнун ортосунда төмөнкү тартипте пропорциялуу бөлүштүрүүгө милдеттенет:
1. Биринчи кезекте каржылоонун төлөнбөгөн негизги суммасынын ордун толтурууга артыкчылык берилет. Бул төлөмдөр “КФ” ААКсынын жана ФКУнун ортосунда бөлүштүрүлөт.
1. Экинчи кезекте өндүрүп алуу жол-жобосун жүзөгө ашырууга кеткен чыгашалар тындырылат. Бул төлөмдөр “КФ” ААКсынын жана ФКУнун ортосунда бөлүштүрүлбөйт.
1. Үчүнчү кезекте, пайыздар боюнча карыз, Унаа тарабынан жабылбаган төлөмдөрдү кечиктиргендиги үчүн айыптар жана туумдар төлөнөт. Бул төлөмдөр “КФ” ААКсынын жана ФКУнун ортосунда бөлүштүрүлбөйт.  
2) Кардар тарабынан берилген күрөө предмети сатылган учурда, күрөө предметин сатууда түшкөн бардык суммалар төлөнгөн кепилдиктин суммасы толук кайтарылганга чейин кепилдик жабуунун үлүшүнө жараша бөлүштүрүлөт.
3) Камсыздандыруу окуясы катталган учурда алынган камсыздандыруу төлөмүнүн суммасы кепилдик жабуунун үлүшүнө ылайык бөлүштүрүлөт.
4) Эгерде ФКУ “Унаада” катталган каржылоо келишими боюнча милдеттенмелерди кайтаруу үчүн бардык мыйзамдуу мүмкүнчүлүктөрдү колдонуп көргөн болсо жана чыгашаларды таануу жөнүндө чечим кабыл алса, ал “КФ” ААКсынын дарегине өзүнүн ыйгарым укуктуу органынын тиешелүү чечимин тиркөө менен кат жүзүндө билдирүү жөнөтүүгө милдеттүү. “КФ” ААКсы өз кезегинде ФКУга 10 (он) календардык күндүн ичинде төмөнкүдөй жазуу жүзүндөгү жоопту берүүгө милдеттүү: 
· ФКУнун каржылоо келишими боюнча чыгашаны таануу ниетин эске алуу жөнүндө. 
· Бул учурда, “КФ” ААКсы ыйгарым укуктуу органдын чечимин жетекчиликке алуу менен, каржылоо келишими боюнча берилген кепилдиктин чегинде чыгымды тааныйт жана аны эсептен чыгарат. 
· Талап кылуу укугун өткөрүп берүү аркылуу, аткарылган милдеттенмелердин көлөмүндө кардарга карата өз алдынча талап ккоюу укугун ишке ашыруу ниети жөнүндө ФКУнун дарегине кат жөнөтүү.
	Мындай учурда, ФКУ КФтен кат алган учурдан тартып 10 (он) жумуш күнү ичинде тараптардын ортосунда талап кылуу укугун өткөрүп берүү шарттары, өткөрүлүп берилген укуктардын көлөмү жана талаптагыдай күбөлөндүрүлгөн көчүрмөлөрдө кардарга карата талап кылуу укугун тастыктаган документтердин тизмеси камтылган Талап кылуу укугун өткөрүп берүү келишими түзүлөт.

3.5. Буфердик чаралар “Стоп-лосс” чаралары)
3.5.1. “Стоп-лосс” чаралары “Унаа” кепилдик продуктусунун туруктуулугун сактоо үчүн ар бир ФКУга карата колдонулат. “Унааны” ишке ашыруунун жүрүшүндө ФКУга карата "Стоп-лосстун" төмөнкү чаралары колдонулушу мүмкүн: 
	1) ар бир ФКУ боюнча “Унаа” продуктусунун алкагында колдонуудагы кепилдик портфели боюнча PAR 30+ көрсөткүчүнүн “Стоп-лоссу”.
	2) “Унаа”боюнча аткарылган талаптарынын “Стоп-лоссу”. 
3.5.2. PAR 30+ көрсөткүчүнүн “Стоп-лоссу”. “КФ” ААКсы “Унаа” продуктусунун алкагында ар бир ФКУ боюнча кепилдик портфелдин абалына ай сайын мониторинг жүргүзөт. Эгерде бир ФКУнун PAR 30+ көрсөткүчү 10%дан ашып кеткен учурда, “КФ” ААКсы кредиттик портфелдин абалы жакшырганга чейин каржылоо келишимдерин каттоону токтото турууга укуктуу. 

“Унаа” боюнча PAR 30+ коэффициенти төмөнкү формула менен аныкталат: 
Kp = төлөө мөөнөтү 30+ күндөн ашып кеткен карызы бар каржылоо келишимдеринин сальдосу/Отчеттук датага карата “Унаа” боюнча жалпы каржылоо портфели. 

3.5.3. “Унаа” боюнча аткарылган талаптардын “Стоп-лоссу”. Аткарылган талаптардын коэффициенти 20% ашкан учурда, атап айтканда, ар бир ФКУ боюнча ФКУга карата "стоп-лосс" чаралары колдонулат. Мындай учурда ФКУнун аткарылган талаптарынын сальдосу белгиленген көрсөткүчтөн төмөн түшмөйүнчө каржылоо келишимдери боюнча жаңы талаптарды ФКУга багыттай албайт.
“Унаа” боюнча аткарылган талаптардын коэффициенти төмөнкү формула боюнча аныкталат:
АтК=(АТК-ӨКК)/ “Унаа” портфели, мында:
АТК – отчеттук күнгө карата аткарылган талаптардын көлөмү (“КФ” ААКсы тарабынан "чыгымдар" катары эсептен чыгарылган аткарылган талаптарды кошпогондо)
ӨКС – өндүрүлгөн карыздын суммасы 
“Унаа” портфели – отчеттук күнгө карата “Унаа” кепилдик портфели 
3.5.4. Эгерде ФКУ өз ыктыяры менен же мажбурлоо тартибинде жоюлса, “Унаа” боюнча милдеттенмелер жоюлган күнгө чейин талаптар коюлган каржылоо келишимдери менен чектелет.
3.5.5. “КФ” ААКсы ушул Эрежелерде көрсөтүлгөн ыйгарым укуктарын ырастоо үчүн “Унааны” ишке ашырууга катышкан ФКУдан маалыматтарды жыл сайын сурап алууга укуктуу. Эгерде ФКУ укукка жарамдуулук критерийлерине ылайык келбей калса, “КФ” ААКсы “Унаанын” алкагында ошол ФКУ каржылоо боюнча жаңы келишимдерди каттоону токтотууга укуктуу. 

4. ФКУ БОЮНЧА ОТЧЕТТОРДУ БЕРҮҮ ЖАНА “КФ” ААКсы менен ФКУнун ОРТОСУНДАГЫ МААЛЫМАТ АЛМАШУУ ТАРТИБИ

4.1. ФКУ “КФ” ААКсына төмөнкү документтерди берет:
1. Ай сайын каржылоо келишимдерин каттоого билдирмелерди (№ 2 тиркеме).
2. Отчеттук айдан кийинки ар айдын 5не чейин № 3 тиркемеде каралган форма боюнча “Унаа” боюнча берилген кредиттик портфелдин абалы жөнүндө отчетту.
3. №5 тиркемеде каралган форма боюнча өндүрүлгөн суммалар жөнүндө отчет, отчеттук айдан кийинки айдын 5не чейин (эгерде бар болсо).
4.2. “КФ” ААКсынын талабы боюнча ФКУ кепилдик берилген, “Унаада” катталган каржылоо келишимдери боюнча тиешелүү маалыматты аны алган күндөн тартып 10 (он) жумуш күнүнөн кечиктирбестен берүүгө милдеттенет. 

”Унаа” портфелдик кепилдиктерин берүү эрежелерине 1-тиркеме

ФКУ кызматкерлери үчүн текшерүү барагы

	Пунктчанын №
	“Унаа” критерийлери боюнча маселелер
	Ооба/
Жок
	Кошумча

	Кардар үчүн жарамдуулуктун критерийлери боюнча

	1.
	Кардар жеке жак, ошондой эле ишкердик менен алектенген жеке жак же юридикалык жак болушу мүмкүн.
Жеке жактар – Кыргыз Республикасынын аймагында экономикалык ишке катышкан жаран жана/же жеке ишкер.
Юридикалык жактар – коммерциялык ишти жүзөгө ашыруучу жана Кыргыз Республикасынын мыйзамдарында каралган ар кандай уюштуруу-укуктук формада иш жүргүзгөн юридикалык жактар, анын ичинде ФКУларды жана күрөөканаларды кошпогондо, дыйкан жана фермердик чарбалар.
	
	

	2.
	Кардардын иши Кыргыз Республикасынын колдонуудагы мыйзамдарына карама-каршы келбейт.
	
	

	3.
	Кардар Кыргыз Республикасынын аймагында иштейт.
	
	

	4.
	Үзгүлтүксүз жалпы иш тажрыйбасынын/ишкердик ишмердүүлүгүнүн мөөнөтү 6 (алты) айдан кем эмес.
	
	

	5.
	Кардар белгилүү бир ФКУда “Унаанын” алкагында катталган бир гана колдонуудагы каржылоо келишимине ээ боло алат. 
	
	

	
	Каржылоо келишимдери үчүн жарамдуулук критерийлери
	
	

	6
	Кардардын түрү: 
· Жеке жак; 
· Ишкердик иш жүргүзгөн жеке жак;
· Юридикалык жак (ФКУ жана ломбарддарды кошпогондо, коммерциялык ишмердүүлүктү жүзөгө ашыруучу жак).
	
	

	7
	Каржылоонун максаты: жеңил автоунааларды жана жүк ташуучу коммерциялык транспорт каражаттарын сатып алуу.
	
	

	8
	Транспорттук каражатты жеткирүүчү: “Дт Техник” ЖЧКсы.
	
	

	9
	Каржылоонун валютасы: Кыргыз сому.
	
	

	10
	Кепилдик менен камтуу: транспорт каражатынын наркынын 30% (отуз) ашпоого тийиш. 
	
	

	11
	Каржылоо мөөнөтү: 60 (алтымыш) айдан ашык эмес.
	
	

	12
	Каржылоо суммасы: 
Жеке адамдар үчүн 5 000 000 (беш миллион) сомдон ашык эмес
Ишкердик менен алектенген жеке жактар жана юридикалык жактар үчүн – 35 000 000 (отуз беш миллион) сомдон ашык эмес.
	
	

	13
	Кардар жана суралган каржылоо “Унаа” портфелдик кепилдиктерин берүү эрежелеринде белгиленген бардык талаптарга жооп берет.

“Унаа” портфелдик кепилдиктерин берүү эрежелерине 2-тиркеме

“Унаа” каржылоо келишимин каттоого билдирме

	Кардардын маалыматтары

	1
	Иреттик номери
	

	2
	Облус
	

	3
	Район
	

	4
	Жайгашкан жери (шаар/айыл)
	

	5
	Кардардын СИНи
	

	6
	Кардардын толук аты-жөнү
	

	7
	Ишмердүүлүктүн негиздемеси (менчик формасы)
	

	8
	Статусу (юридикалык/жеке)
	

	9
	Иш стажы (ай)
	

	10
	Жынысы (эркек/аял)
	

	2. Каржылоо келишими боюнча маалыматтар

	11
	Катталган күнү
	

	12
	ФКУ аталышы
	

	13
	Филиалдын аталышы
	

	14
	Берилген каржылоонун суммасы (сом)
	

	15
	Каржылоо келишиминин номери
	

	16
	Кредиттик комитеттин каржылоо берүү жөнүндө чечими (№, чечим кабыл алынган күн)
	

	17
	Берилген каржылоонун суммасы (сом)
	

	18
	Пайыздык чен (жылдык %)
	

	19
	Каржылоо берилген күнү
	

	20
	Каржылоонун төлөнгөн күнү 
	

	21
	Каржылоо мөөнөтү (ай)
	

	22
	Тармагы 
	

	23
	Каржылоо булагы (мамлекеттик программа/ФКУнун өздүк каражаттары)
	

	24
	Күрөөлүк камсыздоо (кыймылсыз мүлк объекттеринин тизмеси)
	

	25
	Камсыздоонун күрөөлүк наркы (ар бир объект боюнча номиналдык наркы көрсөтүлөт)
	

	3. Кепилдик боюнча маалыматтар

	26
	Кепилдиктин суммасы
	

	27
	Кепилдиктин үлүшү
	

	28
	Кепилдик сый акынын чени
	

	29
	Кепилдик сый акынын суммасы
	

	4. Токтотуучу факторлор

	30
	ФКУда “Унаанын” алкагында катталган колдонуудагы каржылоо келишимдеринин болушу

	



“Унаа” портфелдик кепилдиктерин берүү эрежелерине 3-тиркеме


[bookmark: _Hlk56099532][bookmark: _Hlk64642817][bookmark: _Hlk56099384]“Унаанын” алкагында кепилдик менен камсыздалган кредиттик портфель боюнча отчет

"___ "- ______________20___-ж.

______________________________________________________________________ (кызматкер) атынан ______________________________________________________________________ (ФКУ) “” ААКсынын кепилдиги менен камсыз кылынган кредиттик портфель боюнча отчетту төмөнкү параметрлерге ылайык "Кепилдик фонд" ААКсына берет:

	1. Кардарга тиешелүү маалыматтар

	1
	Иреттик номери
	

	2
	Облусу
	

	3
	Кардардын СИНи
	

	4
	Кардардын толук аты-жөнү
	

	2. Каржылоо келишими боюнча маалыматтар

	5
	Катталган күнү
	

	6
	ФКУнун аталышы
	

	7
	ФКУнун филиалынын аталышы
	

	8
	Берилген каржылоонун суммасы
	

	9
	Каржылоо келишиминин номери
	

	12
	Пайыздык чен (жылдык %)
	

	13
	Каржылоо берилген күнү
	

	14
	Каржылоонун төлөнгөн күнү 
	

	15
	Реструктуризациялоодон кийин төлөө күнү
	

	16
	Каржылоонун мөөнөтү (күн)
	

	17
	Отчеттук мезгил үчүн каржылоонун негизги суммасы боюнча төлөнүүчү сумма
	

	18
	Каржылоонун калдыгы (сом)
	

	19
	Каржылоонун негизги суммасы боюнча мөөнөтү өтүп кеткен карыздын суммасы (сом)
	

	20
	Негизги сумма боюнча мөөнөтү өтүп кеткен күндөрдүн саны
	

	21
	Пайыздар боюнча мөөнөтү өткөн карыздын суммасы % менен
	

	22
	% боюнча мөөнөтү өтүп кеткен күндөрдүн саны.
	

	23
	Күрөөлүк камсыздоо (кыймылсыз мүлк объекттеринин тизмеси, кепилчилик)
	

	24
	Камсыздоонун күрөөлүк наркы (ар бир объект боюнча номиналдык наркы көрсөтүлөт)
	

	25
	Классификациянын категориясы 
	

	26
	РППУ өлчөмү (%)
	

	27
	РППУ суммасы (сом)
	

	28
	Баштапкы шарттарды өзгөртүү (реструктуризациялоо, төлөө күнүнзртүү ж.б.)
	

	29
	Баштапкы шарттар өзгөртүлгөн күн
	

	30
	Каржылоону максаттуу пайдалануу
	

	3. Кепилдик боюнча маалыматтар

	31
	Кепилдиктин суммасы
	

	32
	Кепилдиктин үлүшү
	

	33
	Кепилдиктин калдыгы
	






“Унаа” портфелдик кепилдиктерин берүү эрежелерине 4-тиркеме

“Унаанын”  алкагындагы кепилдик боюнча талап коюу

“____”- ___________20___-_______
______________________________________________________________________ (ФКУ) _____________________________________________________ (ФКУнун кызматкери) атынан "Кепилдик фонд" ААКсына “Унаанын” алкагындагы кепилдиги боюнча төмөнкү параметрлерге ылайык коюлган талапты берет:

	1. Кардардын маалыматтары

	1.1
	Идентификациялык код (ID)
	

	1.2
	Кардардын СИНи
	

	1.3
	Кардардын аталышы
	

	1.4
	Иш багыты
	

	1.5.
	Кардардын өздүгүн тастыктоочу документтер же мамлекеттик маалымат базаларынан алынган санарип форматындагы документ.
	

	1.6. 
	Юридикалык жактын уюштуруучулук документтери же мамлекеттик маалымат базаларынан алынган санарип форматындагы документ.
	

	2. Каржылоо келишими боюнча маалыматтар 

	2.1
	Каржылоо келишиминин “Унаанын” алкагында катталган күнү
	

	2.2
	Каржылоонун суммасы
	

	2.3
	Каржылоо келишиминин номери
	

	2.4
	Каржылоонун валютасы
	

	3. Кепилдик боюнча маалыматтар

	3.1
	Кепилдиктин суммасы
	

	3.2
	Кепилдиктин үлүшү
	

	4. Сатып алынып жаткан транспорт каражаты боюнча маалыматтар

	4.1
	Транспорт каражатын каттоо жөнүндө күбөлүк
	

	4.2
	Камсыздандыруу полисинин көчүрмөсү
	

	5. Төлөөлөр боюнча маалыматтар

	5.1
	Каржылоонун негизги суммасы боюнча төлөөнүн суммасы
	

	5.2
	Каржылоонун калдыгы
	

	5.3. 
	Кепилдиктин калдыгы
	

	5.4. 
	Негизги сумма боюнча төлөө мөөнөтү өткөрүлгөн күндөрдүн саны
	

	5.5. 
	Каржылоонун классификациясынын категориясы
	

	6. Жалпы маалыматтар

	5.3
	Күрөө предметинен өндүрүп алуу жол-жобосунун башталгандыгы жөнүндө билдирүү жөнөтүлдүбү?
	ООБА/ЖОК

	7. Кошумча тастыктоочу документтер

	7.1.
	Долбоорду кароодо ФКУ тарабынан даярдалган документтер:
	Документтердин бар же жок экендиги, ошондой эле даярдалган күнү жана реквизиттери көрсөтүлөт

	7.1.1.
	Кардардын резюмеси (эксперттин корутундусу);
	

	7.1.2.
	Күрөөлүк камсыздоолорду баалоо актылары;
	

	7.1.3.
	Каржылоо берилген учурдан тартып жана талап коюлган күнгө карата ФКУнун кредиттик комитетинин протоколдору (же ошол каржылоо келишими боюнча протоколдорунан көчүрмөлөр)
	

	7.2
	Каржылоо келишими тиркемелери менен
	

	7.2.1
	Күрөө (ипотека) келишими
	

	7.2.2
	Кыймылдуу мүлктү (транспорт каражатын) күрөө коюу келишими
	

	7.2.3
	Соттон тышкаркы тартипте күрөө предметинен өндүрүп алуу жөнүндө макулдашуу (болгон учурда)
	

	7.2.4
	Кепилчилик келишими 
	

	7.2.5
	Күрөө берүүчүнүн/кепилчилик берүүчүнүн инсандыгын күбөлөндүрүүчү документтер
	

	7.3
	Кепилдик сый акынын төлөнгөндүгүн тастыктаган документ
	

	7.4
	Кардардын ссудалык эсебинен каржылоону алган учурдан тартып талап коюлган күнгө чейинки мезгил үчүн көчүрмө  
	

	7.5
	Төлөө графиги
	

	7.6
	ФКУ тарабынан кардарга карата көрүлгөн чараларды жана аткарылган иштерди тастыктаган документтер:
	Документтердин бар же жок экендиги, ошондой эле датасы жана реквизиттери көрсөтүлөт

	7.6.1
	Милдеттенмени өз ыктыяры менен аткаруу сунушу камтылган карыз тууралуу билдирүү 
	

	7.6.2
	Кепилчилик берүүчүгө билдирүү (бар болсо)
	

	7.6.3
	Кардардын макулдугу жөнүндө арызы (Ачык офертага 2-тиркеме)
	

	7.6.4
	ФКУнун кызматкери тарабынан толтурулуучу текшерүү барагы (“Унаа” портфелдик кепилдиктерин берүү эрежелерине 1-тиркеме)
	

	7.6.5
	 Кардар менен жолугушуунун, кардардын кайрылуусунун протоколдору (бар болсо);
	

	7.6.6
	Кардардын ФКУдагы эсебинен акча каражаттары болгон учурда акцептсиз эсептен алынып салынгандыгын тастыктаган, кардардын эсебинен алынган маалымат;
	

	7.7
	“КФ” ААКсы тарабынан төлөнүүчү акча каражаттары чегерилүүгө тийиш болгон банктык эсептердин номерлери.
	




“Унаа” портфелдик кепилдиктерин берүү эрежелерине 5-тиркеме

Өндүрүлгөн суммалар боюнча отчет 

“____”- ___________20___-_______
______________________________________________________________________ (ФКУ) _____________________________________________________ (ФКУнун кызматкери) атынан "Кепилдик фонд" ААКсына “Унаанын” алкагындагы өндүрүлгөн боюнча отчетту төмөнкү параметрлерге ылайык берет:
	1.  Кардар боюнча маалыматтар

	1.1
	Идентификациялык код (ID)
	

	1.2
	Кардардын салыктык идентификациялык номери (СИН)
	

	1.3
	Кардардын аталышы
	

	2. Каржылоо келишими боюнча маалыматтар

	2.1
	Берилген каржылоонун суммасы
	

	2.2
	Каржылоонун негизги суммасынын калдыгы
	

	2.3
	Каржылоонун валютасы
	

	2.4
	Каржылоо келишиминин номери
	

	2.5
	Каржылоонун берилген күнү
	

	2.6
	Каржылоону төлөө күнү
	

	3. Кепилдик боюнча маалыматтар

	3.1
	Берилген кепилдиктин суммасы
	

	3.2
	Кепилдиктин үлүшү
	

	3.3
	Төлөнгөн кепилдиктин суммасы
	

	3.4
	Чечим кабыл алынган күнү
	

	3.5
	Милдеттенмелер аткарылган күнү
	

	4. Каржылоо келишими боюнча өндүрүлгөн суммалар тууралуу маалымат

	4.1
	ФКУ тарабынан өндүрүлгөн сумма
	

	4.2
	Азыркы отчеттук айга чейин «Унаа» боюнча кайтарылган сумма
	

	4.3
	Өндүрүү тартиби аяктаганбы
	

	4.4
	«Унаа» каражаттары толук кайтарылган күн
	

	5. Маалымат жана кошумча тастыктоочу документтер

	5.1.
	Отчеттук ай ичинде жүргүзүлгөн иштер боюнча маалымат
	Карызды өндүрүү боюнча кардарга карата аткарылган бардык иш-чаралар көрсөтүлөт

	5.2.
	Карызды өндүрүү боюнча жүргүзүлгөн иш-чараларды тастыктоочу документтер:
	Документтердин бар же жок экендиги, ошондой эле датасы жана реквизиттери көрсөтүлөт

	5.2.1.
	Доо арыз (доонун суммасы жана предмети)
	

	5.2.2.
	Соттун чечими
	

	5.2.3.
	Аткаруучу документ
	

	5.2.4. 
	Мүлктүн сатылгандыгын тастыктаган документтер (болсо)
	










